ΠΑΡΑΡΤΗΜΑ XIII

Κατάλογος του άρθρου 138 παράγραφος 5 της Pq

gr Προσχώρησης

ΝΟΡΒΗΓΙΑ

1. Ενίσχυση συμπληρωματική των εξισωτικών ποσών του άρθρου 8 παράγραφος 2 του κανονισμού (ΕΟΚ) αριθ. 1766/92 χορηγούμενη σε παραγωγούς γεωμήλων αμυλοποιΐας εντός των ορίων του προ της προσχώρησης όγκου παραγωγής.

2. Ενίσχυση στην παραγωγή συγκεκριμένων ποικιλιών πιστοποιημένων σπόρων περιορισμένου αριθμού ποικιλιών παραγωγής ζωοτροφών καλυπτομένων από τον κανονισμό (ΕΟΚ) αριθ. 2358/71. Η ενίσχυση χορηγείται ανά 100 κιλά, και περιορίζεται στις ποσότητες που παράγονταν πριν την προσχώρηση και, όσον αφορά τους πιστοποιημένους σπόρους, συμπληρώνει την ενίσχυση του κανονισμού (EΟΚ) αριθ. 2358/71.

Η ενίσχυση δύναται συγκεκριμένα να χορηγηθεί για τις εξής ποικιλίες πιστοποιημένων σπόρων παραγωγής ζωοτροφών: Festuca pratensis Huds, Trifolium pratense, Phelum pratensel και Dactylis glomerata.

ΑΥΣΤΡΙΑ

1. Ενίσχυση χορηγουμένη εντός των ορίων του προ της προσχώρησης όγκου παραγωγής, σε παραγωγούς γεωμήλων αμυλοποιΐας. Οι ενισχύσεις αυτές είναι συμπληρωματικές των εξισωτικών ποσών που προβλέπει το άρθρο 8 παράγραφος 2 του κανονισμού (ΕΟΚ) αριθ. 1766/92.

2. Ενίσχυση αντίστοιχη προς την διαφορά ανάμεσα στο επίπεδο pqilod|tgsgr γιά θηλάζουσα αγελάδα που χορηγείτο πριν από την προσχώρηση και το επίπεδο του άρθρου 4δ παράγραφος 7 του κανονισμού (ΕΟΚ) No 805/68.

3. Ενίσχυση συμπληρωματική της ενίσχυσης στην παραγωγή λυκίσκου που προβλέπουν τα άρθρα 12 και 12α του κανονισμού (ΕΟΚ) αριθ. 1696/71 χορηγούμενη επί τέσσερα έτη μετά την προσχώρηση εντός των ορίων της μέσης καλλιεργημένης με λυκίσκο επιφάνειας κατά την τριετία που προηγείται της προσχώρησης.

4. Ενίσχυση χορηγούμενη επί τρία έτη μετά την προσχώρηση σε ορισμένους πολλαπλασιαστές ποικιλιών σπόρων παραγωγής ζωοτροφών για ορισμένες ποσότητες για τις οποίες το 1992 είχε χορηγηθεί υπό το ισχύον εθνικό καθεστώς πριμοδότηση ίση τουλάχιστον προς το διπλάσιο του ποσού της κοινοτικής στήριξης.

5. Ενίσχυση συμπληρωματική των αντισταθμιστικών πληρωμών που προβλέπει ο κανονισμός (ΕΟΚ) αριθ. 1765/92 υπέρ της παραγωγής πρωτεϊνούχων στο μέτρο που είναι αναγκαίο για την διασφάλιση της ανταγωνιστικότητας των προϊόντων αυτών σε σχέση με τα σιτηρά και τους ελαιούχους σπόρους.

ΦΙΝΛΑΝΔΙΑ

1. Ενίσχυση συμπληρωματική των εξισωτικών ποσών που προβλέπει το άρθρο 8 παράγραφος 2 του κανονισμού (ΕΟΚ) αριθ. 1766/92, χορηγούμενη σε παραγωγούς γεωμήλων αμυλοποιΐας εντός των ορίων του προ της προσχώρησης όγκου παραγωγής.

2. Ενίσχυση αντίστοιχη στη διαφορά ανάμεσα στο επίπεδο πριμοδότησης για θηλάζουσα αγελάδα που υφίστατο πριν την προσχώρηση και το επίπεδο που προβλέπει το άρθρο 4δ παράγραφος 7 του κανονισμού (ΕΟΚ) αριθ. 805/68.

3. Ενισχύσεις στον τομέα ζώντων φυτών και προϊόντων ανθοκομίας του κανονισμού (ΕΟΚ) αριθ. 234/68 οι οποίες:

- δεν αυξάνουν την πρό της προσχώρησης παραγωγή,

- χορηγούνται εντός ατομικών ορίων καθοριζομένων με τη διαδικασία του άρθρου 14 του κανονισμού (ΕΟΚ) αριθ. 234/68.

4. Ενίσχυση συμπληρωματική της προβλεπομένης στο άρθρο 5 του Κανονισμού (ΕΟΚ) αριθ. 1117/78 χορηγούμενη κατά τα δύο έτη εμπορίας που ακολουθούν την προσχώρηση σε παραγωγούς αποξηραμένων ζωωτροφών σε παραδοσιακές περιοχές παραγωγής.

5. Ενίσχυση γιά την παραγωγή συγκεκριμένων ποικιλιών πιστοποιημένων ή εμπορικών σπόρων περιορισμένου αριθμού ποικιλιών σπόρων παραγωγής ζωοτροφών καλυπτομένων από τον κανονισμό (ΕΟΚ) αριθ. 2358/71. Η ενίσχυση αυτή χορηγείται ανά 100 κιλά, περιορίζεται στην προ της προσχώρησης παραχθείσα ποσότητα και, όσον αφορά τους βασικούς ή πιστοποιημένους σπόρους, είναι συμπληρωματική της ενίσχυσης που προβλέπει ο κανονισμός (ΕΟΚ) αριθ. 2385/71.

Η ενίσχυση δύναται συγκεκριμένα να χορηγηθεί για τις εξής ποικιλίες σπόρων παραγωγής ζωοτροφών: Festuca pratensis Huds, Trifolium pratense, Phelum pratensel και Dactylis glomerata.